Cu onoarea fiscal-nepătată!
'De moarte și de Fisc nu scapă nimeni', zice o celebră vorbă americană! Cugetarea aceasta tradusă în românește trebuie însoțită de o carte plină cu explicații, interpretări și excepții. Nici la americani nu mai are gravitatea de altădată, dar subiectul de astăzi este unul neaoș, local! În povestea dâmbovițeană, în rolul principal este orice contribuabil care vrea să fie cinstit în relația lui cu statul. În rolul statului este Fiscul nostru, cu acronimul ANAF.